Ewoeye di Tossint

L' ewoeye di Tossintnoûmot askepyî e 2018 so Wikipedia, po aveur on no pår walon pol calcaedje Alowine, on noûmot dedja la dispu les anêyes 2000. C' est l' ratournaedje mot po mot di l' inglès (All Hallow Eve); li mot «ewoeye» egzistêye e walon dizo disfondowe "èveûye" po ene fiesse ki s' passe eto li shijhe divant l' djoû do sint (ewoeye del Sint-Mårtén).On prononçrè pus voltî come li disfondowe k' egzistêye /ɛvøːj/  , classicmint l' AlowinePacô, eto scrît «Alowîne» (Michel Pourtois)., lomêye eto el shijhe ås grigne-dints u li fiesse ås grigne-dints, c' est ene fiesse po les efants k' etervént tins del shijhe do 31 d' octôbe, dj' ô bén, li woeye del Tossint.

+ Djoûs del Tossint 31 d' octôbe  1î d' nôvimbe  2 d' nôvimbe Ewoeye del Tossint Tossint  Djoû des åmes

 Istwere 
Elle a cmincî a esse fiesteye el Walonreye dins les anêyes 1990, vinant des Estats Unis.

Mins si peur sourdant, c' esteut dins l' tuzance gayele. Ele s' î loméve fiesse del Samin.

Dispu les anêyes 2010, ele si fwait tote li samwinne divant l' Tossint, la k' les efants sont-st e condjî (condjî d' Tossint, ribatijhî ripoize do waeyén-tins).

Come di djusse, c' est l' ocåzion po les grands botikes di vinde totes sôres d' ahesses po gåyoter les måjhons et po dguijhî les efants. Gn a eto des etrevéns a pårt avou des standes di sbarmint dins les djouwreyes touristikes (Walibi, dominne do Trô d' Han).

 Dins les belès-letes e walon 
Jean Goffart plaece ene di ses noveles di «Djins d' amon nozôtes» djusse divant l' Alowine.
El peneuse niût do 31 d' octôbe s' aprestéve a grands côps. Nos esténs a deus samwinnes del fiesse des citrouyes. Dins tos les botikes, les håynaedjes fijhént pinser a l' oreur. Les araegnes texhént leus toeles el pus foirt k' ele plént, avou, e mitan, les biesses les pus laides possibe.
Sins rovyî l' antomeye metowe dins l' werene do botchî. Paretreut minme k' il esteut d' fier.
Eyet les disgostantès tchawes-soris, les eskeletes, les masses da Fredi k' on rescontréve dins bén des dvanteures di botikes.p. 196

On ptit live d' imådjes di Odysseus, Abèl & Bèlina s’ disguîjenut po l’ chîje aus grigne-dints, a stî rmetou e walon d' Nameur pa Julien Noël.Aberweter l' live

 Sourdants 

Categoreye:Fiesses
Categoreye:Moes d' octôbe
Categoreye:Efance
Categoreye:Waeyén-tins